17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 423 της 8/19 Ιουν. 1970(ΦΕΚ Α΄ 136) Περί αναγνωρίσεως ονομασιών προελεύσεως οίνων. Έχοντες υπ’ όψιν: 1.Τας διατάξεις των άρθ. 1, 4 και 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής», (κατωτ. σελ. 706/41). 2.Την υπ’αριθ. 3/1970 γνωμοδότησιν της Κεντρικής Επιτροπής Προστασίας Οινοπαραγωγής (Κ.Ε.Π.Ο.). 3.Την υπ’ αριθ. 405/1970 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-Αναθεώρησις και αναγνώρισις των μεν ελεγχομένων ονομασιών προελεύσεως οίνων ενεργείται αυτεπαγγέλτως, των δε οίνων απλής ονομασίας προελεύσεως, ως και των εκ τούτων δυναμένων να κυκλοφορούν και ως οίνοι ονομασίας προελεύσεως ανωτέρας ποιότητος, ενεργείται αιτήσει των ενδιαφερομένων. Άρθρ.2.-1.Προκειμένου περί αναγνωρίσεως οίνων ως ελεγχομένων ονομασιών προελεύσεως, οι αμπελοκτήμονες, φυσικά ή νομικά πρόσωπα, υποχρεούνται όπως καταθέσουν εφ’ άπαξ, μέσω των οικείων Δήμων ή Κοινοτήτων, εις την οικείαν Δ/νσιν Γεωργίας δήλωσιν διαλαμβάνουσαν, το ονοματεπώνυμον ή επωνυμίαν των, την καλλιεργουμένην έκτασιν της οιναμπέλου, την ποικιλίαν, την θέσιν του αμπελώνος και το έτος φυτεύσεως τούτου. Εγκαταστάσεις νέων φυτειών, είτε δι’ ανασύστασιν, είτε δι’ επέκτασιν, γενόμεναι κατά τα δι’ αποφάσεων του Υπουργού Γεωργίας οριζόμενα, ως και μεταβολαί εν γένει εις αμπελώνας της κατηγορίας ταύτης δηλούνται καθ’ εκάστην φυτευτικήν περίοδον μέχρι τέλους Μαΐου εκάστου έτους. Οι ανωτέρω υπόχρεοι δηλούν, ωσαύτως, την συντελεσθείσαν παραγωγήν σταφυλών κατά ποικιλίαν μέχρι τέλους Οκτωβρίου εκάστου έτους. 2.Οι υπεύθυνοι των Οινοποιείων, προκειμένου περί οίνων της προηγουμένης παραγράφου, δηλούν κατ’ έτος εις την οικείαν Δ/νσιν Γεωργίας μέχρι τέλους Δεκεμβρίου εκάστου έτους την οινοποιηθείσαν ποσότητα σταφυλών κατά ποικιλίαν, την οινοπαραγωγήν κατά κατηγορίας και τα αποθέματα οίνων επίσης κατά κατηγορίας. Οίνοι προς παλαίωσιν δηλούνται εις την ιδίαν στήλην ανά έτος αποθηκεύσεως. Αντίγραφον των ανωτέρω δηλώσεων υποβάλλεται παρά των ενδιαφερομένων και εις το οικείον Παράρτημα του Γενικού Χημείου του Κράτους. Τα υπό των οινοποιείων εκδιδόμενα ζυγολόγια ή τιμολόγια δέον απαραιτήτως να αναγράφουν την ποικιλίαν των παραληφθεισών σταφυλών και την Κοινοτικήν περιοχήν, εξ ης προέρχονται αύται, τα δε στελέχη τούτων να διαφυλάττωνται επί μίαν πενταετίαν και επιδεικνύωνται εις πάσαν ζήτησιν των αρμοδίων οργάνων ελέγχου. Άρθρ.3.-1.Δια την αναθεώρησιν των μέχρι τούδε, βάσει του Νόμ. 5506/1932, αναγνωρισθεισών απλών ονομασιών προελεύσεως, ως και δια την αναγνώρισιν νέων απλών ονομασιών προελεύσεως, υποβάλλονται προς το Υπουργείον Γεωργίας, (Δ/νσιν Δενδροκηπευτικής Παραγωγής – Τμήμα Αμπέλου), αιτήσεις διαλαμβάνουσαι τας ποικιλίας οιναμπέλων, εκ των σταφυλών των οποίων παρασκευάζεται ο οίνος, δι’ ον ζητείται η αναθεώρησις ή η αναγνώρισις νέων απλών ονομασιών προελεύσεως, ως και τας Κοινοτικάς περιοχάς, εις ας καλλιεργούνται αύται. 2.Δια την αναγνώρισιν του δικαιώματος χρήσεως ονομασίας προελεύσεως και την ετησίαν ανανέωσιν του εν λόγω δικαιώματος αναγνωρισθείσης απλής ονομασίας προελεύσεως, οι υπεύθυνοι των Οινοποιείων υποβάλλουν μέχρι τέλους Δεκεμβρίου εκάστου έτους εις την οικείαν Δ/νσιν Γεωργίας τας δηλώσεις, περί ων η παρ. 2 του προηγουμένου άρθ. 2 του παρόντος, αντίγραφον των οποίων υποβάλλουν και προς το οικείον Παράρτημα του Γενικού Χημείου του Κράτους, τηρούν δε τα υπό της αυτής παραγράφου προβλεπόμενα ζυγολόγια ή τιμολόγια. Άρθρ.4.-Δια την αναγνώρισιν οίνων ονομασίας προελεύσεως ανωτέρας ποιότητος οι ενδιαφερόμενοι υποβάλλουν προς μεν το Υπουργείον Γεωργίας αίτησιν διαλαμβάνουσαν τα εν παρ. 1 του άρθρ. 3 του παρόντος μνημονευόμενα στοιχεία, προς δε την Δ/νσιν Γεωργίας της περιφερείας των ονομαστικήν κατάστασιν των αμπελοκτημόνων, εξ ων επρομηθεύθησαν τας προς οινοποίησιν σταφυλάς, την έκτασιν, τοποθεσίαν και ποικιλίαν της οιναμπέλου εκάστου, ως και την συντελεσθείσαν παραγωγήν σταφυλών κατά ποικιλίαν. Ωσαύτως δηλούν κατ’ έτος την παρασκευασθείσαν ποσότητα οίνων κατά κατηγορίαν, τα αποθέματα του Οινοποιείου των κατά κατηγορίαν και τους προς παλαίωσιν οίνους, υποβάλλουν δε αντίγραφα των εν λόγω δηλώσεων προς το οικείον παράρτημα του Γενικού Χημείου του Κράτους, τηρούντες τα υπό των άρθρ. 2 και 3 του παρόντος προβλεπόμενα τιμολόγια ή ζυγολόγια. Άρθρ.5.-Δια τον έλεγχον των εμφιαλωμένων οίνων ελεγχομένων ονομασιών προελεύσεως, ως και ονομασιών προελεύσεως ανωτέρας ποιότητος, θεσπίζονται ταινίαι ηριθμημέναι κυανού χρώματος δια τους πρώτους οίνους και ερυθρού δια τους δευτέρους. Άρθρ.6.-Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 616,03) Σελ. 616,03(α) Προστασία Οίνου 16.Θ.γ.17 